《登岱》
清代·吕谦恒

烟岚雪瀑见鸿蒙，阊阖平分一气中。身倚青苍岩壑迥，目穷云水海天空。

鸡鸣半夜腾潮日，钟落层霄响涧风。七十二君劳想象，盘回辇路望巃嵷。

作者简介：（1653—1728）河南新安人，字天益，又字涧樵。吕履恒弟。康熙四十八年进士，雍正间官至光禄寺卿。与兄同官京师，以诗文相砥砺，时称新安二吕。尝读书青要山，因名其集为《青要集》。